Obecné zastupiteľstvo v Lipovciach na základe ustanovenia § 11 ods. 4 písm. k) zákona SNR č. 369/1990 Zb. o obecnom zriadení v znení neskorších predpisov vydáva tieto

ZÁSADY ODMEŇOVANIA POSLANCOV 
OBECNÉHO ZASTUPITEĽSTVA 
OBCE LIPOVCE

§ 1 

ÚVODNÉ  USTANOVENIA

1.	Zásady odmeňovania poslancov obecného zastupiteľstva obce Lipovce  upravujú odmeňovanie poslancov obecného zastupiteľstva v súlade so zákonom SNR č. 369/1990 Zb. o obecnom zriadení.
2.	Funkcia poslanca obecného zastupiteľstva sa vykonáva v zásade bez prerušenia pracovného alebo obdobného pomeru.
3.	Tieto zásady sa nevzťahujú na odmeňovanie poslancov obecného zastupiteľstva dlhodobo plne uvoľnených zo zamestnania na výkon funkcie poslanca, ktorým patrí v súlade s osobitným predpisom so zákonom o obecnom zriadení namiesto mzdy alebo inej odmeny v zamestnaní primeraný plat od obce.

§ 2
ODMEŇOVANIE POSLANCOV

1.	Poslancovi obecného zastupiteľstva patrí za výkon funkcie odmena:
a.)	za účasť na celom zasadnutí obecného zastupiteľstva  15,00 € / jedno zasadnutie
2.	Odmena je poslancom poskytovaná predovšetkým vzhľadom na úlohy a časovú náročnosť výkonu funkcie.
3.	Poslancovi vykonávajúcemu funkciu zástupcu starostu, ktorý nie je dlhodobo plne uvoľnený zo zamestnania patrí za vykonávanie úloh zástupcu starostu odmena vo výške 35,00 € za mesiac .
4.	Poslanec je povinný preukazovať svoju účasť na zasadnutiach obecného zastupiteľstva a jeho orgánov podpisom na prezenčnej listine, ktorá tvorí prílohu zápisnice zo zasadnutia konkrétneho orgánu. 
5.	Pri určovaní výšky odmeny poslanca sa vychádza z týchto prezenčných listín, ako aj iných podkladov dokumentujúcich konkrétnu činnosť poslanca v súvislosti s plnením jeho funkcie.
6.	Odmeny poslancom sú vyplácané prostredníctvom obecného úradu obce Lipovce raz ročne.

§ 4
Mimoriadna odmena poslanca

1.	Poslancovi, ktorý sa mimoriadnym spôsobom zaslúži o rozvoj obce, môže byť v kalendárnom roku priznaná jednorazová mimoriadna odmena.
2.	O priznaní a výške odmeny rozhoduje Obecné zastupiteľstvo.
3.	Návrh na schválenie jednorazovej odmeny môže podať výlučne starosta obce, poslanec, alebo skupina poslancov obecného zastupiteľstva.

§ 5
ZÁVEREČNÉ USTANOVENIA

1.	Zásady odmeňovania poslancov obecného zastupiteľstva obce Lipovce  boli schválené uznesením obecného zastupiteľstva obce Lipovce dňa 12.12.2014, uznesenie č.  8/5U – 12/2014.
2.	Tieto zásady nadobúdajú účinnosť dňom 1.1.2015
3.	Dňom účinnosti týchto Zásad odmeňovania poslancov obecného zastupiteľstva obce Lipovce  sa rušia:
     a) Zásady odmeňovania poslancov obecného zastupiteľstva obce Lipovce zo dňa 
        28.5.2010.
4.  Zmeny a doplnenia zásad odmeňovania poslancov obecného zastupiteľstva je možné 
     vykonať iba na základe uznesenia obecného zastupiteľstva obce Lipovce 

V Lipovciach dňa 12. 12. 2014

  				  	                             Mgr. Peter Miženko
							           starosta obce